BODOLAND रादाब: मुसलपुर, 10 अक्टबर: बाक्सा जिल्लायाव आइजोफोरनि सोलायनाय दोहौखौ इउपिपिएल राजखान्थियारि हानजानि फारसे थोंजों गोसो बोनायखौ नुनो मोन्दों । बिटिआरनि गोख्रों मावफुं सोद्रोमा राकेश ब्रह्मनि दैदेननायाव बाक्सा जिल्लानि मुसलपुराव से रोजानिबो बांसिन आइजोफोरा इउपिपिएल दोलोयाव हाबफैनानै इयुन समाव खामानि मावनो सिगांबोदों । बिटिआरनि गोख्रों मावफुं सोद्रोमा राकेश ब्रह्मया बुंथियोदि फैबाय थानाय समाव BODOLAND PIG MISSION नि गेजेरजों 30 रोजानिबो बांसिन सुबुंफोरनो अमा फिसिनो खाबु मोनगोन, बे खाबुखौ लानो थाखाय साफ्रोमबो सुबुंफोरखौनो UPPL दोलोयाव थानानै एबा सोरखारजों लोगोसेनो थानानै अमा फिसिनाय आरो सोरखारनिफ्राय सफैनाय गासैबो खामानिखौनो लानो थाखाय खावलायो मावफुं सोद्रोमा राकेश ब्रह्मया ।